Pyhä palatsi

**Pyhä palatsi** (聖宮 *Seikyū*) oli ulottuvuus, jossa Ill Ilah alunperin oli. Siellä sijaitsivat rukh-järjestelmän periaatteet, ja sitä hallitsi aiemmin Ugo. Pyhä palatsi suunniteltiin kierrättämään Ill Ilah'n maailman energiaa tehokkaasti. Se oli myös Aladdinin syntypaikka, jossa hän myös kasvoi. Ulkonäöltään Pyhä palatsi näytti kirjastolta. Tunkeilijoilta Pyhää palatsia suojasi portti.

Pyhästä palatsista käsin ylläpidettiin myös sitä järjestelmää, jonka mukaan maailmassa on aina kolme magia. Magien olemukset syntyivät jo Pyhässä palatsissa ennen syntymistä fyysisessä muodossa oikeassa maailmassa. Magit eivät kyenneet käyttämään voimiaan Pyhän palatsin ylläpitämän maailman ulkopuolella, ja Pyhän palatsin lakattua olemasta magit muuttuivat tavallisiksi noidiksi, eikä uusia mageja enää syntynyt.

## Juoni

### Balbadd-kaari

Aladdin alkaa taistella Judaria vastaan Ugon avulla. Aladdin on häviämässä, joten Ugo menettää hallintansa ja iskee Judaria erittäin kovaa. Aladdin nukahtaa pitkäksi aikaa, ja sinä aikana hänet kutsutaan Pyhään palatsiin, jossa hän keskustelee Ugon kanssa ja tapaa Solomonin, saaden itselleen Solomonin viisauden.

### Magnostadt-kaari

Kun Titus kuolee, hän saapuu Pyhään palatsiin, jossa Scheherazade nimittää Tituksen Reimin valtakunnan uudeksi magiksi. Ugo suostuu tähän ja lähettää Tituksen takaisin kotiinsa.

### Alma Torran -kaari

Kun Solomonista tulee Alma Torranin kuningas, hän tulee Pyhään palatsiin Ugon, Arban ja Sheban kanssa. Sisällä Solomon yhdistyy Ill Ilah'n kanssa ja tekee Ugosta, Arbasta ja Shebasta magejaan ja uudelleen muovaa kohtalon. Kun Arba pettää Solomonin, Solomon laskeutuu Pyhästä palatsista pysäyttämään sodan.

### Viimeinen kaari

Arba auttaa Sindbadia murtautumaan Pyhän palatsiin käyttäen Al-Thamenin voimaa ja kolmeatoista metalliastiaa. Sindbad hyökkää Ugoa vastaan saadakseen haltuunsa Pyhän palatsin täydet voimat; Ugo kuitenkin pysäyttää Sindbadin ja palauttaa hänen rukhinsa maailman Suureen virtaan. Kun Ugo on lyönyt niin Sindbadin kuin Davidinkin, hän laittoi Davidin ja Ill Ilah'n akvaarioon, jossa David päätyi luomaan alemman järjestyksen maailmaa.

David päätyy kyseenalaistamaan työnsä ennen kuin huomaa, että hänen tulee auttaa Sindbadia tulemaan jumalaksi, ja hän vetää Sindbadin rukhin Suuresta virrasta aiheuttamalla suuren määrän rukhia vyöryämään Pyhään palatsiin. Ugo on järkyttynyt siitä, että Sindbad onnistui säilyttämään tietoisuutensa ja ihmettelee, miten se oli mahdollista. David vastaa Sindbadin henkien pitäneen Sindbadin rukhista kiinni, minkä vuoksi David kykeni vetämään hänet takaisin. Sindbadin henget pidättelevät Ugoa, jolloin David saa laitettua hänet illuusion alle. Arban shokiksi Sindbad nousee jumalaksi asti, ja Sindbadin henget asettuivat Pyhän palatsin suojelijoiksi.

Sindbad nousee Pyhän palatsin johtajaksi ja käynnistää sen voimalla loitsun, joka aivopesee kaikki maailman ihmiset haluamaan kuolla ja muuttua rukhiksi, jotta Sindbad voisi luoda siitä uuden, täydellisen maailman, jossa ei ole sotaa tai orjuutta. Sillä Pyhä palatsi hallitsee vain Solomonin maailman valkoista rukhia ne, joiden rukh oli musta tai muuten kokenut muutoksia, ei joutunut loitsun vallan alle. Näistä henkilöistä Aladdin, Alibaba, Hakuryuu ja Judar päättävät tulla Pyhään palatsiin poistamaan Sindbadin loitsun. Sindbad haastaa nelikon valloittamaan seitsemän labyrinttia, mikäli he mielivät pysäyttää hänet. Neljää pidemmälle he eivät pääse, kun Alibaba ehdottaa, että heidän tulisi yhdistää maailman musta ja valkoinen rukh yhdeksi. Ugo ei tähän suostu ja saapuu illuusioista huolimatta paikalle vaatimaan, ettei rukheja yhdistetä. Arban, Aladdinin, Ugon ja Alibaban välillä alkaa kiivas väittely eri maailmojen ja jumalien välisistä suhteista. Alibaba saa kuitenkin vakuutettua Sindbadin siitä, että olisi hyvä idea kommunikoida muiden maailmojen jumalten kanssa.

Sindbad lopettaa loitsunsa, mutta jokin käynnistää sen uudelleen. Paljastuu, että David on noussut Sindbadiakin ylemmäksi jumalaksi ja ottanut vallan Pyhästä palatsista. Alkaa Davidin ja Sindbadin välinen kamppailu jumalten hierarkiasta ja vallasta Pyhästä palatsista. Aladdin, Alibaba, Hakuryuu ja Judar palaavat Davidin estely-yrityksistä huolimatta takaisin tavalliseen maailmaan, kun he ymmärsivät Davidin oikean kehon sijaitsevan Pyhän palatsin ulkopuolella. Samalla Sindbad, David ja Ugo jäivät Pyhään palatsiin taistelemaan.

Taistelun jatkuttua Sindbad ja David käyttävät loppuun Pyhän palatsin energian, ja se alkaa lakata olemasta. Loitsu maailman muuttamisesta rukhiksi on kuitenkin jo edennyt niin pitkälle, ettei Pyhän palatsin tuhoutuminen voisi sitä pysäyttää. Aivopesuloitsusta vapautuneet tavallisen maailman asukkaat tuhoavat loitsun voimapisteinä toimivat labyrintit, mikä Pyhän palatsin katoamisen kanssa aiheuttaa magi-järjestelmän tuhoutumisen. Täten metalliastiat, henget ja kamarin astiat katoavat, ja mageista tulee tavallisia noitia. Pyhän palatsin katoamisen myötä myös valkoisen ja mustan rukhin välistä jaottelua ei enää ole, ja uusi maailma yhdistyy Pimeän mantereen kanssa. Tämä aiheuttaa outoja muutoksia maailman maantieteessä, kun vuoria, meriä ja taivasta katoaa ja ilmestyy sinne, missä niitä ei ennen ollut.